Foto: FaH



POREZ na nekretnine, koji će se početi naplaćivati od 1. siječnja sljedeće godine, ovih je dana glavna tema u javnosti.



>> NARODNA BUNA Svi pričaju o referendumu protiv novog poreza, ovu snimku pogledalo je 300 tisuća ljudi



>> Više nema dovoljno ovaca, pa se oporezuju zgrade



>> Zašto ne želite plaćati porez na nekretnine?



Protiv poreza na nekretnine digla se velika buna u javnosti. Peticija protiv poreza na nekretnine, koju je pokrenula Udruga poreznih obveznika Lipa, prikupila je gotovo 130 tisuća potpisa, a Živi zid najavio je da će organizirati referendum protiv poreza za nekretnine.



Video koji je objavila poduzetnica Martina Županić, a u kojem govori o organizaciji referenduma protiv poreza na nekretnine, u 20-ak sati pogledalo je više od 300 tisuća ljudi.



Tko je oslobođen plaćanja poreza na nekretnine?



I dok se po medijima objavljuju načelni izračuni poreza na nekretnine, zanimljivo je uočiti tko će biti oslobođen plaćanja tog poreza.



Iako će građani biti prisiljeni plaćati porez, primjerice, i na neizgrađeno građevinsko zemljište, te obaveze bit će oslobođene dvije značajne skupine nekretnina - nekretnine u vlasništvu lokalne samouprave, odnosno sakralni objekti u dijelu u kojem se obavljaju vjerski obredi.



Tako će Katolička crkva, organizacija koja je u Hrvatskoj drugi najveći vlasnik nekretnina (prva je sama država) biti oslobođena plaćanja poreza na građevine u kojima se obavljaju vjerski obredi. Isto se, naravno, odnosi i na sakralne objekte drugih vjerskih zajednica.

Tekst se nastavlja ispod oglasa